- Hvis Young er United-spiller så er jeg en kineser. Det er en skam.
- Hvis Ashley Young er en Manchester United-spiller, så er jeg kineser. Det er en absolutt skam, sier Keane i studio hos TV-kanalen ITV Sports, ifølge DailyMail.Ordene faller etter Manchester Uniteds Champions League-kamp mot CSKA Moskva tirsdag. Det var riktignok Wayne Rooney som stjal overskriftene med sin første scoringetter 404 minutter, men Young-filmingen har ikke gått upåaktet hen hos Keane. Situasjonen han sikter til oppsto etter 73 minutter mot russerne tirsdag. Young skulle bare forbi forsvarer Georgi Schennikov, men falt teatralsk overende. - Det han gjør er ikke å sette beinet igjen (for å oppsøke kontakt). Det er «saltoen» han gjør etterpå. Det er en skam. Én eller to ganger kan bli sett på som en tabbe, men han har gjort det ni eller ti ganger - og han har gjort det i sine tidligere klubber.Det er heller ikke første gang kantspilleren er i søkelyset for filming. Helt tilbake til Sir Alex Fergusons tid som manager i 2012 har man forsøkt å gi Young beskjed om å kutte ut skuespillet for å skaffe eget lag fordeler. Den gangen var det flere hendelser på kort tid og Ferguson innrømmet av Young «falt lett» ved én anledning. Samme Keane rykket ut i 2013 og ba Young holde seg på beina. David Moyes måtte også be Young kutte ut skuespillet og fortalte at de to hadde hatt en samtale. «Detkommer ikke til å skje igjen», erklærte Moyes, som fikk sparken et halvt år senere. Saken fortsetter under videoen.Keane, med over 300 kamper for klubben, mener tålmodigheten med Ashley Youngs juks bør være oppbrukt. - De eldste spillerne bør markere seg mot ham. Slikt skal ikke aksepteres. Sportslig sett var 1-0 mot CSKA Moskva viktig for Manchester United. Etter å ha trøblet borte mot PSV Eindhoven i første gruppespillkamp, har rødtrøyene tatt syv poeng på de neste tre kampene. Det har ført de helt til topps i gruppe B. Med to kamper igjen har Louis van Gaals menn ett poeng ned til både PSV og Wolfsburg. Slik er resten av programmet: 25. november: Manchester United – PSV Eindhoven 8. desember: Wolfsburg – Manchester United
Manchester Uniteds Ashley Young (30) har igjen klart å stjele overskriftene på grunn av filming. Roy Keane etterlyser tøffere indrejustis i klubben mot juks.